Diari Oficial de la Generalitat Valenciana


Sumari del DOGV 8930, del 20-10-2020 (2020/8373)

RESOLUCIÓ de 7 d'octubre de 2020, de la Conselleria d'Hisenda i Model Econòmic, per la qual s'accepta la cessió gratuïta del dret d'ús d'un local de Dénia per a albergar diverses dependències judicials en la localitat.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8373


Data del document
:   07-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 d'octubre de 2020, de la Conselleria d'Hisenda i Model Econòmic, per la qual s'accepta la cessió gratuïta del dret d'ús d'un local de Dénia per a albergar diverses dependències judicials en la localitat. [2020/8373]  
L'Ajuntament de Dénia, en Acord de la Junta de Govern Local de 12 d'agost de 2020, va aprovar autoritzar l'ocupació de part del local situat al carrer Pedreguer, núm. 20 a 24, de Dénia, per a albergar diverses dependències judicials.  
L'esmentada corporació local té arrendat a favor seu el local en virtut de contracte d'arrendament de data 1 de juliol de 2020 fins a 30 de juny de 2024, prorrogable per dos anys més.  
La Sotssecretaria de la Conselleria de Justícia, Interior i Administració Pública, mitjançant escrit de 31 de juliol de 2020, va proposar l'acceptació de la cessió.  
L'article 44 de la Llei 14/2003, de 10 d'abril, de Patrimoni de la Generalitat, estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c de l'esmentada llei estableix que l'adquisició de béns i drets en virtut de transferència o cessió administrativa duu implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic administració de justícia i adscrit a la Conselleria de Justícia, Interior i Administració Pública, a qui correspon la seua administració, defensa i conservació.  
  
En conseqüència, d'acord amb els esmentats articles de la Llei 14/2003, de 10 d'abril, de Patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament de Dénia del dret d'ús de part del local arrendat per l'Ajuntament de Dénia, situat al carrer Pedreguer, núm. 20 a 24, de l'esmentada localitat.  
Consta inscrit en el Registre de la Propietat de Dénia 2, en el tom 88, llibre 88, foli 185, finca 5474, inscripció 4a.  
Referència cadastral: 1843854CP3090P4449WA.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta del dret d'ús realitzada per l'Ajuntament de Dénia s'efectua amb la condició de destinar el local a ampliació de la seu judicial a Dénia per a la prestació dels serveis d'oficines d'atenció a les víctimes del delicte (OAVD), unitats de valoració forense integral (UVFI), serveis psicosocials i jutjats de violència sobre la dona.  
  
  
Tercer  
El dret d'ús de l'immoble acceptat haurà d'incorporar-se a l'Inventari General de Béns i Drets de la Generalitat en concepte de dret de domini públic afecte al servei públic administració de justícia i adscrit a la Conselleria de Justícia, Interior i Administració Pública, a qui correspon les competències demanials sobre aquest, inclosa la seua administració, defensa i conservació.  
  
Quart  
Notificar aquesta resolució a l'ajuntament cedent i a la Conselleria de Justícia, Interior i Administració Pública, i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de Patrimoni de la Generalitat.  
  
Contra aquest acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la seua notificació davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició en el termini d'un mes comptat a partir de l'endemà de la seua notificació davant l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercir qualsevol altre que s'estime procedent.  
  
València, 7 d'octubre de 2020.- El conseller d'Hisenda i Model Econòmic: Vicent Soler i Marco.